Σαρακατσαναίικο Σερρών

Το Σαρακατσαναίικο ή Σαρακατσανέικο, έως το 1927 γνωστό ως Δολάπ, είναι οικισμός του Δήμου Ηρακλείας της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκεται σε απόσταση 1 χλμ. νότια-νοτιοανατολικά από την Ηράκλεια Σερρών και 1,2 χλμ. ανατολικά από το Δασοχώρι Σερρών. Σύμφωνα με την απογραφή του 2021 ο οικισμός είναι ακατοίκητος.

 Ιστορία 

 Οθωμανική περίοδος 
Κατά την περίοδο της Οθωμανικής Αυτοκρατορίας ο οικισμός ανήκε διοικητικά στον Καζά του Σερρών του Σαντζακίου των Σερρών του Βιλαετίου της Θεσσαλονίκης.

Στη δημογραφική μελέτη «Εθνογραφία των Βιλαετίων Αδριανούπολης, Μοναστηρίου και Θεσσαλονίκης» που εκδόθηκε το 1878 στην Κωνσταντινούπολη, εκτιμάται ότι το 1873 αποτελούνταν από 6 σπίτια και 25 κατοίκους. Σύμφωνα με εθνογραφικά στοιχεία για το σαντζάκι των Σερρών, από δύο Σλάβους μελετητές του 19ου αιώνα, το 1878 αναφερόταν ως τσιφλίκι με 6 σπίτια, 10 ζευγάρια και 18 ανύπαντρους. Η στατιστική μελέτη «La Macédoine et sa Population Chrétienne» του Βούλγαρου Ντίμιταρ Μπρανκόφ, αναφέρει ότι το 1904 ζούσαν εκεί 120 τσιγγάνοι.

 Σύγχρονη ιστορία 
Με το τέλος των Βαλκανικών Πολέμων, ο οικισμός περιήλθε στην ελληνική επικράτεια και κατά την ελληνική απογραφή του 1913 δεν καταγράφηκε.

Στα πλαίσια της εξέλιξης του Α΄ Παγκοσμίου Πολέμου και του Μακεδονικού Μετώπου που είχε διαμορφωθεί στην ευρύτερη περιοχή, στις 31 Οκτωβρίου 1916 έλαβε χώρα επίθεση των στρατευμάτων της Αντάντ κατά των αμυνομένων Βουλγάρων στη Τζουμαγιά. Παράλληλα της επίθεσης, το Δολάπ, στο οποίο οι Βούλγαροι αμύνθηκαν σθεναρά, είχε γίνει πεδίο σφοδρής μάχης.

Το 1920 ο οικισμός προσαρτήθηκε στη νεοσυσταθείσα κοινότητα Τζουμαγιάς (Ηράκλεια) της Υποδιοίκησης Σερρών της Επαρχίας Σερρών, μαζί με τα χωριά Αλή Πασσά (Νεοχώρι), Ερνή-Κιόι (Ποντισμένο), Ορμανλή (Δασοχώρι), Τσαβδάρ (Ψωμοτόπι), Χαζνατάρ (Χρυσοχώραφα), Γενή Μαχαλέ και Μπάλτζα. Το 1927 μετονομάστηκε σε Σαρακατσανέικον, καθώς στον οικισμό υπήρχαν εγκατεστημένοι Σαρακατσάνοι.

Κατά την ελληνική απογραφή του 1991 ο οικισμός ήταν ακατοίκητος, ενώ στην απογραφή του 2001 καταγράφηκαν 58 κάτοικοι. Σήμερα, ο οικισμός είναι εντελώς ερειπωμένος και τα σπίτια έχουν καταρρεύσει ή λεηλατηθεί. Κάτοψη του οικισμού είναι ορατή σε αεροφωτογραφίες της περιόδου 1945-1960.

 Πληθυσμός 
ΑπογραφήΚάτοικοιΆνδρεςΓυναίκεςΣύνολο19150001920272956192828315919404150911951108196112319715219817199102001582011020210

 Χάρτης 
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.28915,
          41.16798
        ]
      }
    }
  ]
}

 Παραπομπές 

Κατηγορία:Χωριά της περιφερειακής ενότητας Σερρών
Κατηγορία:Δήμος Ηρακλείας